Թագավորական մզկիթ (Բերատ)

Թագավորական մզկիթ, Բերատ քաղաքում գտնվող կրոնական կառույց (ալբ․՝ Xhamia e Mbretit կամ Xhamia e Hynqarit; թուրքերեն՝ Hünkâr Camii)։ Տեղակայված է Ալբանիայում՝ Բերատի գավառի համանուն կենտրոնում գտնվող ամրոցում։ Հանդիսանում է կարևոր սրբավայր Ալբանիայի իսլամադավան բնակչության՝ ալբանացիների, պոմակների և տորբեշների համար, ինչպես նաև պատմամշակութային շինություն՝ կառուցված օսմանյան տիրապետության շրջանում, երբ ընթանում էր Ալբանիայի իսլամացման գործընթացը։ Որպես Ալբանիայի մշակութային հուշարձան է ճանաչվել երկրորդ համաշխարհային պատերազմից հետո՝ 1948 թվականին։ Անվանում Սրբավայրը հայտնի է որպես «թագավորական» մզկիթ, քանի որ նշանավորվում է Օսմանյան կայսրության սուլթանի կողմից, նաև որպես Սուլթան Բայազիդի մզկիթ (ալբ․՝ Xhamia e Sulltan Bajazitit)։ Պատմություն Մզկիթը կառուցվել է 1492 թվականին, սակայն այն գրեթե ամբողջությամբ ավերվել է 1830-1831 թվականների ալբանական ապստամբությունների դեմ օսմանյան արշավանքի ժամանակ։ Օսմանյան հրամանատար Ռեշիդ փաշան, որի հրետանին էր վնասել այն, վերակառուցել է մզկիթը զրոյից՝ հետևելով տեղական ճարտարապետական ​​հին ավանդույթներին։ Արդյունքում ստացվել է Ալբանիայի ամենամեծ մզկիթներից մեկը՝ աղոթասրահից մեծ նախասրահով և տասը մակերեսային գմբեթներից բաղկացած նորարարական համակարգով՝ ութանկյուն փայտե ներդիրներով, որոնք հարուստ կերպով զարդարված են երկրաչափական և գեղագրական նախշերով, այդ թվում՝ Ալլահի 99 անունները թվարկող ժապավենով։ Հյուսիսային կողմում գտնվող կանանց պատկերասրահը ընդգծում է դահլիճի տարածական բնույթը։ 1967 թվականին նախասրահը փոփոխվել է, իսկ մինարեթը քանդվել, սակայն երկուսն էլ հետագայում վերականգնվել են նախնական նախագծերի համաձայն։ Տես նաև Թագավորական մզկիթ, Պրիշտինա (Կոսովո) Թագավորական մզկիթ, Էլբասան (Ալբանիա) Ծանոթագրություններ